బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
3 ఏళ్ల‌లో 2ల‌క్ష‌ల కోట్ల రుణాలు ర‌ద్దు
ఒక వ పు వందల, వేల కోట్ల రూపాయల రుణాలు ఎగ్గొట్టి విజయ్ మాల్యా, నీరవ్ మోదీ లాంటివాళ్లు విదేశాలకు పారిపోతుంటే... మరోవైపు ప్రభుత్వరంగ బ్యాంకులు ఏకంగా లక్షల కోట్ల మేర రుణాలను ఉదారంగా మాఫీ చేస్తూ వ‌స్తున్నాయి.
Samayam Telugu | Updated:
Apr 5, 2018, 02:26PM IST
2.42 ల‌క్ష‌ల కోట్ల రుణాల మాఫీ
ఒక వైపు వందల, వేల కోట్ల రూపాయల రుణాలు ఎగ్గొట్టి విజయ్ మాల్యా, నీరవ్ మోదీ లాంటివాళ్లు విదేశాలకు పారిపోతుంటే... మరోవైపు ప్రభుత్వరంగ బ్యాంకులు ఏకంగా లక్షల కోట్ల మేర రుణాలను ఉదారంగా మాఫీ చేస్తూ వ‌స్తున్నాయి. ఈ విషయాన్ని స్వయంగా కేంద్ర ప్రభుత్వమే వెల్లడించింది. రాజ్యసభలో ఒక సభ్యుడు అడిగిన ప్రశ్నకు ఆర్థిక శాఖ సహాయ మంత్రి శివప్రతాప్ శుక్లా లిఖితపూర్వక సమాధానం ఇచ్చారు. 2014 ఏప్రిల్ నుంచి 2017 సెప్టెంబరు మధ్య రూ. 2.42 లక్షల కోట్ల రుణాలను ఆయా బ్యాంకులు మాఫీ చేశాయని ఆయన తెలిపారు. అయితే, మాఫీ చేసినా రుణగ్రహీతలు మాత్రం వాటిని తిరిగి చెల్లించాల్సిన బాధ్యత కలిగి ఉంటారని అన్నారు. రిజర్వు బ్యాంకు నుంచి అందిన సమాచారం మేరకు 2014-15 ఆర్థిక సంవత్సరం నుంచి 2017 సెప్టెంబరు వరకు ప్రభుత్వ రంగ బ్యాంకులు మొత్తం రూ. 2,41,911 కోట్లను మొండిబకాయిలుగా భావించి మాఫీ చేశాయి. అయితే, ఏయే సంస్థలు ఎంతెంత మొత్తం రుణాలు తీసుకున్నాయో.. వాటిలో ఏవి మాఫీ అయ్యాయో అనే విషయాన్ని చెప్పడానికి మాత్రం మంత్రి శుక్లా నిరాకరించారు. రుణాలు తిరిగి చెల్లించేలా చూసేందుకు ప్రభుత్వం పలు నిర్ణయాలు తీసుకుందని మరో ప్రశ్నకు సమాధానంగా ఆర్థికమంత్రి అరుణ్ జైట్లీ తెలిపారు.
ఈ మొత్తం వ్యవహారంపై పశ్చిమ బెంగాల్ ముఖ్యమంత్రి మమతా బెనర్జీ ఫేస్‌బుక్ వేదికగా తీవ్రంగా మండిపడ్డారు. రూ. 2.42 లక్షల కోట్ల మాఫీ అనేది అసలు నమ్మలేని విషయమని, ఇది చాలా చాలా పెద్ద కుంభ‌కోణం అని ఆమె అన్నారు. ఒకైవెపు రైతులు రుణభారం మోయలేక ఆత్మహత్యలు చేసుకుంటూ, తమ రుణాలు మాఫీ చేయాలని వేడుకుంటున్నా ప‌ట్టించుకోని కేంద్రం కంపెనీల రుణాల విష‌యంలో ఇలా చేయ‌డం దారుణం అన్నారు. రైతుల రుణాల‌ను మాఫీ చేసేది లేద‌న్న జైట్లీ మరోైవెపు ప్రభుత్వరంగ బ్యాంకులకు చెందిన నిరర్ధక ఆస్తులుగా రూ. 2.42 లక్షల కోట్లను ప్రకటించారని.. ఇదెక్కడి చోద్యమని ప్రశ్నించారు. దీన్నసలు నమ్మలేకపోతున్నామని, తాము పెద్దనోట్ల రద్దు సమయంలోనే నిరర్ధక ఆస్తుల విషయాన్ని ప్రస్తావించామని, ఇప్పటికి వాస్తవాలు వెలుగులోకి వచ్చాయని ఆమె అన్నారు. పార్లమెంటుకు ఇచ్చిన సమాధానంలో కూడా.. ప్రభుత్వ రంగ బ్యాంకులు ఇచ్చిన రుణాల వివరాలను వెల్లడించలేమనే ప్రభుత్వం అంటోందని, ఇంత రహస్యం పాటించాల్సిన అవసరం ఏముందని మమతా బెనర్జీ నిలదీశారు. ప్రభుత్వం ఎవరిని రక్షించడానికి ప్రయత్నిస్తోందని.. ప్రభుత్వ రంగ బ్యాంకులకు ఎవరెవరు రుణాలు బాకీ పడ్డారో, ఎవరి రుణాలను మాఫీ చేశారో వెంటనే పూర్తి జాబితాను బహిరంగపరచాలని తాము డిమాండ్ చేస్తున్నామన్నారు. ఇది చాలా చాలా పెద్ద కుంభ‌కోణం కాదా అని ఆమె ప్రశ్నించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.